ไฟแนนซ์ทูเดย์
...ผลการอภิปรายนโยบายรับจำนำข้าวของฝ่ายค้าน สร้างความปวดใจให้กับกระทรวงการคลัง ที่ต้องกู้เงินกู้เงินไปใช้ในโครงการนี้รอบแรก 2.6 แสนล้านบาท และรอบใหม่อีก 1.5 แสนล้านบาท รวมเป็นเงิน 4.1 แสนล้านบาท คิดเป็นภาระดอกเบี้ยก็ตกปีละกว่า 1.2 หมื่นล้านบาท แต่ปรากฏว่าเงินส่วนน้อยตกถึงมือชาวนา ขณะที่เงินส่วนใหญ่ตกอยู่ในกระเป๋านักการเมืองและนายทุน
29 พ.ย. 2555

...ผลการอภิปรายนโยบายรับจำนำข้าวของฝ่ายค้าน สร้างความปวดใจให้กับกระทรวงการคลัง ที่ต้องกู้เงินกู้เงินไปใช้ในโครงการนี้รอบแรก 2.6 แสนล้านบาท และรอบใหม่อีก 1.5 แสนล้านบาท รวมเป็นเงิน 4.1 แสนล้านบาท คิดเป็นภาระดอกเบี้ยก็ตกปีละกว่า 1.2 หมื่นล้านบาท แต่ปรากฏว่าเงินส่วนน้อยตกถึงมือชาวนา ขณะที่เงินส่วนใหญ่ตกอยู่ในกระเป๋านักการเมืองและนายทุน
...ที่แน่ๆ การใช้เงินกู้โครงการรับจำนำข้าวแบบปล่อยให้มีการทุจริตตั้งแต่ต้นทางถึงปลายทาง จะกระทบกับเครดิตของประเทศอย่างหลีกเลี่ยงไม่ได้ เพราะสถาบันจัดอันดับจะมองไทยติดลบ ฐานะการคลังมีความเสี่ยงภาระหนี้เพิ่มมากขึ้น ส่งผลให้นอกจากจะไม่ได้เพิ่มเครดิตและยังอาจจะถูกปรับลดลงอีกต่างหาก
...โครงการประชานิยมของรัฐบาลเริ่มพ่นพิษทำให้ฐานะการคลังทรุด นอกจากจำนำข้าว โครงการรถคันแรกก็เริ่มบานปลายหาเงินมาโปะไม่ทัน จากเดิมที่คาดว่าจะมีผู้ใช้สิทธิ 5 แสนคัน เป็นเงินต้องคืน 3 หมื่นล้านบาท แต่เอาเข้าจริงกลับทะลุ 6 แสนคัน เงินที่จะต้องจ่ายคืนกลับสูงถึง 5 หมื่นล้านบาท
...ทนุศักดิ์ เล็กอุทัย รมช.คลัง ยาใจคนจนที่ลงแรงกระโดดมากำกับดูแลธนาคารเอสเอ็มอีแบงก์ พอเห็นข้อมูลฐานะของธนาคารถึงกับกุมขมับ เพราะมีหนี้เสียพุ่งขึ้นมากกว่าครึ่ง มีการทุจริตจำนวนมาก โดยการตรวจสอบชุดแรกจะเสร็จในสิ้นปีนี้ และปีใหม่จะมีการสั่งสอบเพิ่มรอบใหม่อีกล็อตใหญ่
...ปัญหาโครงการพัฒนาที่ราชพัสดุหมอชิตมูลค่าโครงการ 2 หมื่นล้านบาท ยังพ่นพิษใส่บุคคลที่เกี่ยวข้องอีกเพียบ ล่าสุดมีการสอบเอาผิดการละเมิดกับข้าราชการคลังทั้งที่ยังอยู่ในราชการและบุคคลที่อยู่นอกราชการ เพื่อเรียกความเสียหายคิดเป็นมูลค่านับพันล้านบาท คาดว่าจะได้ข้อสรุปในไม่ช้านี้ ใครที่เกี่ยวข้องก็คงเสียวสันหลังวาบ